કેન્દ્રીય જળ સંસાધન પ્રધાન ઉમા ભારતી, કૃષિપ્રધાન રાધામોહન સિંહ તેમજ લોકસભા અધ્યક્ષ સુમિત્રા મહાજને ખુદ ચૂંટણી ન લડવાની ઈચ્છા પાર્ટી સમક્ષ વ્યક્ત કરી છે. સાથે પાર્ટીના વરિષ્ઠ નેતા મુરલી મનોહર જોશી, ઝારખંડની ખૂંટી બેઠકના સાંસદ કારિયા મુંડા, વરિષ્ઠ નેતા શાંતાકુમાર અને બીસી ખંડુરીની ટિકિટ ઉંમરને કારણે કાપવામાં આવી શકે છે. લોકસભા ૨૦૧૪ની ચૂંટણીમાં ભાજપને ૨૮૨ બેઠક મળી હતી. જોકે, છેલ્લાં ચાર વર્ષમાં ગોરખપુર, ફુલપુર, કૈરાના, અજમેર, ગોંદિયા-ભંડારા સહિત લોકસભાની ૧૦ બેઠકની પેટાચૂંટણીમાં હારનો સામનો કરવો પડ્યો હતો.